Izvajanje posebnih ukrepov za nadzorovane nekarantenske škodljive organizme pri pridelavi razmnoževalnega materiala in sadik sadnih rastlin v Sloveniji – LUPINARJI (Priloga 3 Pravilnika o trženju razmnoževalnega materiala in sadik sadnih rastlin, namenjenih za pridelavo sadja (Uradni list RS, št. 67/16, 18/20,  67/20 in 56/25).

	Izvajanje posebnih ukrepov pri pridelavi razmnoževalnega materiala in sadik sadnih rastlin v Sloveniji

	Cryphonectria parasitica (Murrill) Barr 
(kostanjev rak)
na 
Castanea sativa Mill (kostanj) 
– rastline za saditev, razen semen
	1. Razmnoževalni material in sadike se pridelujejo na območjih, za katera je znano, da so prosta Cryphonectria parasitica (Murrill) Barr;
ali
2. na razmnoževalnem materialu in sadikah na enoti pridelave od začetka zadnje popolne rastne dobe niso bili opaženi simptomi Cryphonectria parasitica (Murrill) Barr;
ali
3. razmnoževalni material in sadike, ki so kazali simptome Cryphonectria parasitica (Murrill) Barr, so bili izruvani; preostali razmnoževalni material in sadike so se po odkritju simptomov pregledovali vsakih sedem dni, na enoti pridelave pa v obdobju najmanj treh tednov pred odpremo niso bili opaženi nobeni simptomi.
	Navzoč: predmet uradnega obvladovanja.
	V Sloveniji pride v poštev izvajanje ukrepa iz 2. ali 3. točke.
V rastni dobi se izvajajo redni vizualni pregledi razmnoževalnega materiala (1) in sadik na enoti pridelave (2). 
RPL (3) se izda, če pri vizualnih pregledih na enoti pridelave v zadnji popolni rastni dobi simptomi kostanjevega raka niso bili opaženi.
Če so bili simptomi kostanjevega raka v zadnji popolni rastni dobi opaženi na razmnoževalnem materialu in sadikah na enoti pridelave, se RPL izda le pod naslednjimi pogoji:
· simptomatični razmnoževalni material in sadike se izruva in uniči (4), 
· preostali razmnoževalni material in sadike se po odkritju simptomov pregleduje vsakih 7 dni, novo odkrit simptomatični razmnoževalni material in sadike se sproti izruva in uniči,
· najmanj 3 tedne pred premikom (trženjem) na razmnoževalnem materialu in sadikah na enoti pridelave ne smejo biti opaženi simptomi kostanjevega raka.

	Phytophthora ramorum (unijski izolati) Werres, De Cock & Man in 't Veld 
(fitoftorna sušica vejic)
na
Castanea sativa Mill (kostanj) 
– rastline za saditev, razen peloda in semen
	1. Razmnoževalni material in sadike se pridelujejo na območjih, za katera so pristojni organi ugotovili, da so prosta Phytophthora ramorum (unijski izolati) Werres, De Cock & Man in ’t Veld v skladu z ustreznimi mednarodnimi standardi za fitosanitarne ukrepe, 
ali
2. na enoti pridelave na razmnoževalnem materialu in sadikah v zadnjem popolnem vegetacijskem ciklu niso opaženi simptomi Phytophthora ramorum (unijski izolati) Werres, De Cock & Man in ’t Veldali
ali
3.a) razmnoževalni material in sadike na enoti pridelave, ki kažejo simptome Phytophthora ramorum (unijski izolati) Werres, De Cock & Man in ’t Veld, in vse rastline v polmeru 2 m od simptomatičnega razmnoževalnega materiala in sadik se izruvajo in uničijo, vključno z zemljo, ki se jih drži, 
in
3.b) za vse rastline, ki rastejo v polmeru 10 m od simptomatičnega razmnoževalnega materiala in sadik, ter ves preostali razmnoževalni material in sadike iz prizadete partije velja naslednje:
· v treh mesecih po odkritju simptomatičnega razmnoževalnega materiala in sadik pri vsaj dveh pregledih ob ustreznem času za odkritje škodljivega organizma na navedenem razmnoževalnem materialu in navedenih sadikah niso opaženi simptomi Phytophthora ramorum (unijski izolati) Werres, De Cock & Man in ’t Veld in v navedenem trimesečnem obdobju se ne izvede nobeno tretiranje, ki bi prikrilo simptome Phytophthora ramorum (unijski izolati) Werres, De Cock & Man in ’t Veld, ter
· po navedenem trimesečnem obdobju:
(i) na navedenem razmnoževalnem materialu in navedenih sadikah na enoti pridelave niso opaženi simptomi Phytophthora ramorum (unijski izolati) Werres, De Cock & Man in ’t Veld, 
ali
(ii) se reprezentativni vzorec navedenega razmnoževalnega materiala in navedenih sadik, ki naj bi se premaknili, testira, pri čemer se ugotovi, da je prost Phytophthora ramorum (unijski izolati) Werres, De Cock & Man in ’t Veld,
in
3.c) za ves preostali razmnoževalni material in sadike na enoti pridelave velja naslednje:
· na navedenem razmnoževalnem materialu in navedenih sadikah na enoti pridelave niso opaženi simptomi Phytophthora ramorum (unijski izolati) Werres, De Cock & Man in’t Veld ali
· reprezentativni vzorec navedenega razmnoževalnega materiala in navedenih sadik, ki naj bi se premaknili, se je testiral, pri čemer je bilo ugotovljeno, da je prost Phytophthora ramorum (unijski izolati) Werres, De Cock & Man in ’t Veld.
	Odsoten: potrjeno s preiskavo.
	V Sloveniji pride v poštev izvajanje ukrepa iz 1. točke.
RPL (3) se izda, ker je s preiskavo potrjeno, da v Sloveniji fitoftorna sušica vejic ni navzoča.
Ne glede na odsotnost fitoftorne sušica vejic v Sloveniji se v rastni dobi izvajajo redni vizualni pregledi razmnoževalnega materiala (1) in sadik na enoti pridelave (2).
Če so pri vizualnih pregledih na enoti pridelave opaženi simptomi fitoftorne sušice vejic ali če je sum na navzočnost fitoftorne sušice vejic, se o tem takoj obvesti pristojnega inšpektorja.
V primeru potrditve navzočnosti fitoftorne sušice vejic se pred izdajo RPL izvedejo ukrepi iz točke 3.a) 3.b) in 3.c).



OPOMBE:
(1) Razmnoževalni material: matične rastline sort in podlag ter ves material, pridobljen od matičnih rastlin: cepiči, potaknjenci, podlage ipd. (razen semena).
(2) Enota pridelave: nasad matičnih rastlin (lahko je na prostem ali v zavarovanem prostoru), zarodišče podlag, drevesnica.
(3) RPL: rastlinski potni list.
(4) Način uničenja: sežig ali zakop.
